Diari Oficial de la Generalitat Valenciana


Sumari del DOGV 9042, del 16-03-2021 (2021/2546)

Informació pública de l'ordre d'edificació dictada al solar situat al carrer de José Aguirre, número 27, i carrer d'Ernesto Anastasio, número 1.
------------------------------------------------------------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2546


Data del document
:   08-03-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'ordre d'edificació dictada al solar situat al carrer de José Aguirre, número 27, i carrer d'Ernesto Anastasio, número 1. [2021/2546]  
Mitjançant la Resolució GL-829, de 23 de febrer de 2021, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de la delegació conferida per la Resolució 134, de 24 de juliol de 2020, ha disposat el següent:  
  
Primer. Ordenar l'edificació conjunta als propietaris de les parcel·les situades al c/ Ernesto Anastasio, 1-José Aguirre, 29 i c/ José Aguirre, 27, amb referències cadastrals 9417717YJ2791E i 9417718YJ2791E respectivament, per haver superat el termini de dos anys per a edificar indicat en l'article 179 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
Les condicions urbanístiques de les parcel·les l'edificació de les quals s'ordena són les que s'indiquen en els informes de circumstàncies urbanístiques que hi ha en l'expedient, que es resumeixen en:  
  
Parcel·la del carrer Ernesto Anastasio, núm. 1 (José Aguirre, Núm. 29):  
Referència cadastral 9417717YJ2791E  
Classificació: sòl urbà (SU)  
Qualificació: ENS-2 A eixample protegit  
Superfície: residencial plurifamiliar 164,49 metres quadrats  
Ús global: Rpf./ (residencial plurifamiliar)  
Altures permeses: 4  
  
Parcel·la del carrer José Aguirre, núm. 27 D:  
Referència cadastral 9417718YJ2791E  
Classificació: sòl urbà (SU)  
Qualificació: ENS-2 A eixample protegit  
Superfície: residencial plurifamiliar 30,43 metres quadrats  
Ús global: Rpf./ (residencial plurifamiliar)  
Altures permeses: 4  
  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
  
Segon. Notificar als propietaris i altres titulars de drets reals, que, en el termini de dos mesos comptats des de la notificació, podran optar per:  
  
- Oposar-s'hi, al·legant que no existeix incompliment, que aquest no és imputable a la propietat, sinó a decisió administrativa, o qualsevol altre motiu que al seu dret convinga.  
- Comprometre's a sol·licitar llicència d'edificació en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
- Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa que es regula en la LOTUP, en la modalitat de pagament amb parts de l'edificació en règim de propietat horitzontal, sense que en tal cas pertoque la declaració d'incompliment del deure d'edificar.  
  
Tercer. Sotmetre la present ordre a informació pública pel termini d'un mes mitjançant un anunci en el DOGV i en un periòdic de la província d'àmplia difusió.  
L'expedient està a la disposició dels interessats, per a l'examen i consulta, en el Servici d'Assessorament Urbanístic i Programació, situat en la segona planta del pati B de l'edifici de Tabacalera, situat al c/ Amadeu de Savoia, núm. 11, de València, així com en la seu electrònica de l'Ajuntament de València, accedint a «Carpeta ciutadana», «Les meues notificacions».  
  
Quart. Advertir els propietaris de la parcel·la, per al cas que optaren per sol·licitar llicència d'edificació en el termini addicional i improrrogable d'altres dos mesos, que si no sol·liciten llicència i efectivament construeixen, o si els informes tècnics i jurídics municipals impediren la concessió de la llicència, o una vegada obtinguda s'extingira per qualsevol de les causes d'extinció anormal de les llicències urbanístiques, decaurà automàticament la facultat addicional atorgada per a la seua sol·licitud i el procediment de declaració d'incompliment continuarà amb les següents conseqüències, de conformitat amb l'article 184.5.b de la LOTUP:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 %, de conformitat amb les previsions de l'article 103.4 de la LOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al registre de la propietat.  
  
Cinqué. Als efectes previstos en els articles 170 i 184.3 de la LOTUP, i una vegada notificat als propietaris, inscriviu l'immoble en el Registre Municipal de Solars i Edificis a Rehabilitar, i comuniqueu la present resolució al Registre de la Propietat.   
  
Sisé. Traslladeu la present resolució als servicis de Planejament, Llicències Urbanístiques d'Obres d'Edificació i Gestió Urbanística  
.  
  
València, 8 de març de 2021.- El secretari: Manuel Latorre Hernández.